- Выбралі туды камандзіроўку, бо Быхаўскі раён - постчарнобыльскі, які актыўна развіваецца, дзе сапраўды можна прасачыць эфектыўнасць дзяржаўных укладанняў у сельгасвытворчасць. Хочацца паглядзець, як, чым і ў якіх умовах жывецца людзям на вёсцы, даведацца пра іх стан здароўя. Нават не сумняваюся, што адтуль мы прывязём цікавыя рэпартажы, зарадзімся аптымізмам. Бо ў самых складаных сітуацыях у кожнага чалавека праяўляюцца лепшыя якасці: любоў да месца, дзе нарадзіўся, прыхільнасць да яго і магчымасць мабілізаваць сябе на стваральную працу. А на харчовым рынку быхаўскія прадпрыемствы даказваюць, што ў іх лепшыя малочная і мясная прадукцыя. У Быхаўскім раёне актыўна развіваецца аграэкатурызм. Што тычыцца прыватнага бізнесу, то ў горадзе прадпрымальнікі з кожным годам павялічваюць працэнт адлічэнняў у раённую казну... Значыць, там ствараюцца спрыяльныя ўмовы для развіцця розных сфер. А калі казаць пра тое, як гэта ацэньваюць людзі, то прыедзем і адразу паведамім у сваіх праграмах.